Alec Guinness

Alec Guinness de Cuffe (født 2. april 1914 i Paddington i London, død 5. august 2000 i Midhurst i West Sussex) var en britisk skuespiller. Guinness vant en Oscar for rollen som oberstløytnant Nicholson i filmen Broen over Kwai (1957). Den mest prominente rollefiguren i hans senere karriere var som Obi-Wan Kenobi i Star Wars-trilogien.

Liv og virke

Bakgrunn 
Guinness vokste opp i London. Han studerte drama etter grunnskolen og hadde sin første spillejobb på teater på sin 20-årsdag (1934).

Teaterskuespiller 
I 1936 spilte han en rolle i John Gielguds oppsetting av Hamlet. Samme år ble han ansatt ved teatret Old Vic. I løpet av 1930-tallet spilte Guinness blant annet i Richard II, Kjøpmannen i Venedig, Romeo og Julie og Stormen av Shakespeare.

I 1939 omarbeidet Guinness romanen Store forventninger av Charles Dickens til teaterstykke, der han selv spilte Herbert Pocket. Stykket ble en scenesuksess.

Regissør David Lean, som så stykket, filmatiserte det og gav det ut i 1946. Igjen spilte Guinness Herbert Pocket, og dette ble debuten hans som filmskudespiller (bortsett fra en statistrolle fra 1934). Guinness tjenestegjorde i marinen under andre verdenskrig. 

I 1946 vendte han tilbake til Old Vic og ble der i to år etter mange teaterroller. Etter dette spilte han ved andre teater, og hadde sin siste rolle i 1989.

Filmskuespiller 
Guinness spilte dessuten i mange store filmproduksjoner fra 1950-årene og utover. I 1956 spilte han sammen med Grace Kelly i Svanen. Året etter spilte han mot William Holden i krigsfilmen Broen over Kwai, som Guinness vant Oscar for som beste skuespiller. 

I 1959 hadde han hovedrollen i Vår mann i Havana, i 1962 var han med i storproduksjonen Lawrence of Arabia i rollen som Prins Feisal, og i 1964 spilte han Marcus Aurelius i Romerrikets fall. Året etter var han bolsjevikleder i filmatiseringen av Doktor Zhivago av Boris Pasternak. I 1970 spilte han Kong Karl I i den historiske filmen Cromwell. Selv mente Guinness at hans beste filmopptreden var som Adolf Hitler i Hitlers ti siste dager (1973).

I 1977 fikk Guinness rollen som jediridderen Obi Wan-Kenobi i Star Wars – Stjernekrigen. Disse George Lucas-filmene gav Guinness et helt nytt publikum. Han hadde den same rollen i Imperiet slår tilbake fra 1980 og Jediridderen vender tilbake fra 1983. Det året fylte Guinness 69 år. Han spilte i noen filmer også etter Star Wars, men hadde sin siste filmrolle i 1996, 82 år gammel.

I 1959 ble Guinness utnevnt til Knight Bachelor, og dermed slått til ridder. I 1980 ble han belønnet med en æres-Oscar for sitt lange filmvirke. Guinness har fått en stjerne på Hollywood Walk of Fame. 

Guinness utga i 1985 selvbiografien Blessings in Disguise, og i 1996 og i 1999 fulgte dagboknedtegnelsene My Name Escapes Me og A Positively Final Appearance.

Filmografi 
 1934 Evensong
 1946 Store forventninger
 1948 Oliver Twist
 1949 Syv hertuger
 1949   A Run for Your Money
 1950 Komedien om livet
 1950   Han ville se dronningen
 1951 Jeg stjal en million
 1951   Mannen i den hvite dressen
 1952 En pokkers kar
 1953 Kapteinens paradis
 1953   Vinger over Malta
 1954 Fader Brown, detektivpresten
 1955 Far og sønn i Paris
 1955   Baker's Dozen (TV)
 1955   Fangen
 1955   The Ladykillers
 1956 Svanen - Prinsessens kjærlighet
 1957 Broen over Kwai
 1957   Alle mann til sjøs!
 1958 Bort i veggene (også manusforfatter)
 1959 Vår mann i Havana
 1959   Startime : The Wicked Scheme of Jebal Deeks (TV-episode)
 1959   Syndebukken
 1960 Highland-regimentet
 1961 Te i Tokio
 1962 Opprør til sjøs
 1962   Lawrence of Arabia
 1964 Romerrikets fall
 1965 Situasjonen håpløs, men ikke alvorlig
 1965   Doctor Zhivago
 1966 Hotel Paradiso
 1966   Quiller rapport fra Berlin
 1967 Den onde øya
 1969 Twelfth Night (TV)
 1970 Cromwell
 1970   Scrooge
 1972 Brother Sun, Sister Moon
 1973 Hitlers ti siste dager
 1974 The Gift of Friendship (TV)
 1976 Hallmark Hall of Fame : Caesar and Cleopatra (TV-episode)
 1976 Mord med døden til følge
 1977 Star Wars Episode IV: Et nytt håp
 1979 Muldvarpen (TV-serie)
 1980 Star Wars Episode V: Imperiet slår tilbake
 1980   Hev Titanic
 1980   Lille Lord Fauntleroy
 1982 Smiley's People (TV-serie)
 1983 Oppover ørene forelsket
 1983   Star Wars Episode VI: Jediridderen vender tilbake
 1984 Edwin (TV)
 1984   En reise til India
 1987 Great Performances : Monsignor Quixote (TV-episode)
 1988 Lille Dorrit del 1: Ingens skyld
 1988   Lille Dorrit del 2: Lille Dorrits historie
 1988   En håndfull støv
 1991 Kafka
 1992 Tales from Hollywood (TV)
 1993 En fremmed slagmark
 1994 Stumt vitne
 1996 ''Eskimo Day (TV)

Referanser

Eksterne lenker 
 
 
 

Engelske skuespillere
Oscar-vinnere (hovedrolle)
BAFTA-vinnere
Tony Award-vinnere
Hollywood Walk of Fame
Skuespillere i Star Wars
Personer fra London
Knights Bachelor